2. melléklet

**A BIZOTTSÁGOK FELADAT- ÉS HATÁSKÖRE**

**A Bizottságok általános feladat- és hatásköre**

1. A Bizottságok meghatározzák a munkatervüket.
2. Folyamatosan feldolgozzák a működési körükbe tartozó jogszabályokat, önkormányzati rendeleteket, határozatokat, meghatározzák ebből fakadó feladataikat, döntenek az önkormányzati rendeletben átruházott hatáskörökben.
3. Feladatkörüket érintő kérdésekben kezdeményezik önkormányzati rendelet megalkotását.
4. Részt vesznek a korábbi testületi döntések felülvizsgálatában, indítványozhatják azok módosítását, hatályon kívül helyezését.
5. Javaslatot tehetnek az önkormányzat munkatervére.
6. Más Bizottsággal együttműködhetnek, együttes ülést tarthatnak.

**Szociális, Egészségügyi, Oktatási, Idős- és Vallásügyi Bizottság feladatai**

1. Figyelemmel kíséri a szociális helyzetükből eredően rászorult személyek, családok pénzbeli és természetbeni ellátását, dönt a pénzbeli és természetben nyújtott szociális ellátásokról szóló 10/2004. (IV.30.) önkormányzati rendeletben a szociális ügyekért felelős bizottságra ruházott képviselő-testületi hatáskörökben.
2. A munkanélküliség megelőzése érdekében segíti a pályaválasztást, ezen a téren a Nemzetiségi Önkormányzattal együttműködik.
3. Figyelemmel kíséri az egészségügyi alapellátás körén belül az egészségügyi/háziorvosi, fogorvosi/védőnői és a gyógyszerellátást.
4. Segíti az egészségügyi szűrővizsgálatok szervezését a településen.
5. Figyelemmel kíséri az óvodai, az alapfokú iskolai ellátás és alapfokú művészeti oktatási ellátás helyzetét.
6. Javaslatot tesz az önkormányzati óvoda szolgáltatásai igénybevételével kapcsolatos kérdésekben.
7. Ellenőrzi és vizsgálja a tanuló ifjúság életkörülményeit, különösen az egészségügyi, oktatási, pályaválasztás feltételeit.
8. Elemzi a város egészségügyi és szociális ellátottságát, javaslatot dolgoz ki a színvonal növelésére.
9. Közreműködik a hozzá tartozó ágazatok programjainak előkészítésében, véleményezi azokat és ellenőrzi a feladatok végrehajtását.

10. A Képviselő-testület döntéséhez a bizottság javasolhatja az alábbiakat:

a) egészségügyi, szociális intézmény vezetőjére vonatkozó személyi javaslatot,

b) az önkormányzat egészségügyi, szociális intézményének tevékenységéről szóló jelentést.

11. Foglalkozik minden olyan kérdéssel, amelynek megvizsgálását, véleményezését, a képviselő-testület, vagy a bizottság fontosnak tart, továbbá a bizottság feladatkörébe tartozó szolgáltatást igénybe vevők részéről érkezett bejelentésekkel is.

12. Igazolja a szociális rászorultságot építő anyag igénylése esetén.

13. Figyelemmel kíséri a Gondozási Központ és az Egyház programjait.

14. Az idősek vagy az Egyház részéről érkező panaszok megoldására javaslatot dolgoz ki.

**Pénzügyi, Ügyrendi-és Civilfinanszírozási Bizottság**

1. Ellátja:
2. az önkormányzati rendeletben, így különösen a Jászfényszaru Város Önkormányzatának vagyonáról és a vagyongazdálkodás szabályairól szóló 10/2013. (IV.04.) önkormányzati rendeletben a pénzügyekért felelős bizottság számára meghatározott feladatokat,
3. a törvényben a pénzügyi bizottság számára megállapított feladatokat, átveszi a képviselő lemondó nyilatkozatát, nyilvántartja és ellenőrzi a vagyonnyilatkozatokat, ellenőrzi a köztartozásmentes adózói adatbázisban levő részvételt,
4. az önkormányzati rendeletben az ügyrendért felelős bizottság számára meghatározott feladatokat.
5. Közreműködik az önkormányzat vagyonának nyilvántartásba vételében.
6. Az önkormányzatnál és intézményeinél figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az azt előidéző okokat.
7. Vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és bizonylati fegyelem érvényesítését.
8. Vizsgálati megállapításait haladéktalanul közli a Képviselő-testülettel. Ha a képviselő- testület a vizsgálati megállapításokkal nem ért egyet, a vizsgálati jegyzőkönyvet az észrevételeivel együtt megküldi az Állami Számvevőszéknek.
9. Közreműködik az önkormányzat és az önkormányzati hivatal szervezeti és működési szabályzatának kidolgozásában, végrehajtásuk ellenőrzésében. Javaslatot tesz e dokumentumok módosítására.
10. Véleményezi az átmeneti gazdálkodásra, az éves költségvetésre, annak módosítására vonatkozó rendeletek tervezetét, az időszakos költségvetési beszámolókat, valamint a zárszámadást.
11. Véleményezi az intézmények költségvetési javaslatairól és végrehajtásukról szóló beszámolókat.
12. Véleményezi a helyi adók bevezetésére, megváltoztatására és megszüntetésére irányuló javaslatokat.
13. A Képviselő-testület ülésére az alábbi előterjesztések a bizottság állásfoglalásával nyújthatók be:

a) éves pénzügyi terv,

b) éves pénzügyi terv módosítása,

c) éves pénzügyi terv végrehajtásáról készült zárszámadás,

d) a helyi adók megállapítására, mértékére vonatkozó javaslat.

e) az önkormányzat vagy a hivatal szervezeti és működési szabályzata módosítására irányuló javaslat.

1. A Képviselő-testület ülésére a bizottság javaslatot tehet az alábbiakra:

a) hitelfelvétel,

b) kötvénykibocsátás

c) az önkormányzat tulajdonát képező vagyon, esetleges privatizációjának előkészítése,

d) más önkormányzatokkal társulás létrehozásának előkészítése,

e) önkormányzati tulajdon elidegenítésére javaslat.

12. Javaslatot tesz a polgármester jutalmazására, képviselők, bizottsági elnökök, tagjai az alpolgármester tiszteletdíjának megállapítására.

13. Javaslatot tesz a helyi civilszervezetek és közösségek Képviselő-testület általi támogatására.

14. Javaslatot tesz ingatlan és gazdasági forgalmi adatok alapján meg nem határozható, nagy értékű ingóság vétele vagy elidegenítése esetén értékének szakértői megállapítására.

15. Figyelemmel kíséri az önkormányzat bizottságainak SZMSZ szerinti működését.

1. Javaslatot tesz a költségvetésben a bizottság feladatainak ellátásra elkülönített pénzösszeg felhasználására.
2. Ellátja az összeférhetetlenségi és a méltatlansági eljárással összefüggő, a Mötv.-ben bizottság részére meghatározott feladatokat.

**Sport, Kulturális, Ifjúsági-és Közrendi Bizottság**

1. Figyelemmel kíséri a gyermek és ifjúságvédelemmel kapcsolatos kérdéseket, megoldásukra javaslatokat dolgoz ki.
2. Figyelemmel kíséri a város kulturális életét, a művelődési feladatok végrehajtását.
3. Kapcsolatot tart a település civilszervezeteivel, segíti működésüket.
4. Koordinálja a fiatalok részére a szünidei programokat.
5. Kapcsolatot tart az ifjúsággal foglalkozó civil szervezetekkel.
6. Segíti a gyermekvédelmi szakellátásból kikerülő fiatalok társadalmi integrációját.
7. Segíti és támogatja az ifjúsági, illetve az ifjúsággal foglalkozó civil szervezetek pályázatainak előkészítését, benyújtását, az elnyert pályázatok felhasználását
8. Segíti, figyelemmel kíséri a mindennapos mozgási lehetőséget – az egészséges táplálkozás, a szeszesital, dohányzás és kábítószer mentes szabadidőprogramokat, amelyek alapvető feltételei az egészséges életmódnak.

9. Évente környezetvédelmi szemlét tart a településen, segíti, szervezi a parlagfű mentesítési, lomtalanítási akciókat, a köztisztasági napot.

10. Javaslatot tesz a testnevelés, a diáksport, a szabadidősport, az utánpótlás nevelés támogatására.

11. A bizottság is előterjesztheti:

a) a környezetvédelmi önkormányzati rendelet felülvizsgálata, módosítása, hatályosulásáról szóló beszámolás,

b) közterület elnevezése, emlékműállítás.

12. Figyelemmel kíséri a tűzrendészeti feladatok ellátását, település rendjének, közbiztonságának helyzetét.

13. Figyelemmel kíséri, koordinálja és segíti a bűnmegelőzési koncepció megvalósítását, javaslatot tesz a szükséges módosítására.

14. Figyelemmel kíséri a katasztrófa elhárítási tervek, elképzelések kidolgozását, az érdekeltekkel való megismertetését a Humánpolitikai tanácsnok véleményének kikérésével.

15. Ellátja a Jászfényszaru Város Önkormányzatának vagyonáról és a vagyongazdálkodás szabályairól szóló 10/2013. (IV.04.) önkormányzati rendeletben a mezőgazdaságért felelős bizottság feladat- és hatáskörébe utalt feladatokat.

**A TANÁCSNOK FELADAT- ÉS HATÁSKÖRE**

**A tanácsnok általános feladat- és hatásköre**

A tanácsnok a felügyeletére bízott ügyekben:

1. Javaslatot tesz az önkormányzat döntéseinek előkészítésére, részt vesz a döntés előkészítésében, azok végrehajtásában.

2. A Képviselő-testület hatáskörébe tartozó ügyben döntés meghozatalában részt vesz.

3. A Képviselő-testület szervének hatáskörébe tartozó ügyben a szerv vezetője kérésére tanácskozási joggal a döntés meghozatalát elősegíti, tájékoztatást ad.

4. Kapcsolatot tart más állami szervvel, civil szervezettel, gazdasági társasággal, természetes és jogi személyekkel.

5. A település érdekeinek előmozdítása érdekében kezdeményezi önkormányzati döntés meghozatalát.

**Humánpolitikai tanácsnok**

1. A település római katolikus közössége körében jelentkező igények felmérése.

2. Az önkormányzat és a római katolikus egyházközség által közösen megvalósított beruházások, rendezvények felügyelete.

3. Az önkormányzati képviselet felügyelete az egyházközség rendezvényein, az önkormányzati és egyházi rendezvények párhuzamosságának elkerülése.

4. A párhuzamos egyházi és önkormányzati szolgáltatások működésének felügyelete, az egyház által ellátott önkormányzati feladatok felügyelete.

5. A helyi közbiztonság fokozása, a biztonságos közlekedés érdekében tett önkormányzati intézkedések felügyelete.

6. Kapcsolattartás a rendőrséggel, a közterület-felügyelet és a rendőrség közös szolgálatának felügyelete.

7. Az önkormányzati képviselet felügyelete a helyi és területi közbiztonság fokozásával kapcsolatos rendezvényeken.

8. Bűnmegelőzési koncepció felülvizsgálata, módosítása, hatályosulásáról szóló beszámolás.

9. A közrend, közbiztonság helyzetének értékelése, tűzoltó egyesület tevékenységének értékelése.

10. Javaslatot tesz a külterületi utak helyzetének áttekintésére – feltárja a karbantartás lehetőségeit.

**Helyi termelésügyi tanácsnok**

1. A település kisvállalkozásai, egyéni vállalkozói, őstermelői (a továbbiakban: helyi vállalkozó) körében jelentkező igények felmérése.

2. Az önkormányzat és a helyi vállalkozók által közösen megvalósított beruházások, rendezvények felügyelete.

3. Az önkormányzati képviselet felügyelete a helyi termékek népszerűsítése céljára tartott rendezvényeken.

4. A helyi termékek népszerűsítése, piacra jutása érdekében tett önkormányzati intézkedések felügyelete.

**Civilkapcsolati tanácsnok**

1. Figyelemmel kíséri a civil szerveztek részére nyújtott támogatások kérelmezési rendjét, a megjelölt támogatási célok elérésével nyújtott előnyök helyben gyakorolt hatásáról véleményt alkot.

2. Kapcsolatot tart a helyben működő civil szervezetekkel. Részt vesz azok programjain, a rendezvények lebonyolításához segítséget nyújt.

3. Felügyeli az Önkormányzat részéről megítélt és folyósított támogatások felhasználási rendjét, az Önkormányzat által megjelölt támogatási célok értelmezéséhez - szükség esetén - segítséget nyújt.

4. Javaslataival támogatja a költségvetés megalkotásakor a civilfinanszírozási keret helyi igényeknek megfelelő kialakítását.

**Koordinációs és Stratégiai tanácsnok**

1. Közreműködik a város rendezési tervének előkészítésében, folyamatos karbantartásában, hatályosulását figyelemmel kíséri.
2. Foglalkozik a település építési, közlekedési és vízügyi feladataival.
3. Vizsgálja önként vállalt önkormányzati feladat ellátásának hosszú távú gazdasági megalapozottságát.
4. Elképzeléseket dolgoz ki a város zöldterületeinek rekonstrukciójára, védelmére.
5. Vizsgálja a hulladékgazdálkodási közszolgáltatási szerződés teljesítését.
6. Kapcsolatot tart az erdőfelügyelőséggel, a vízügyi szervekkel, környezetvédelmi felügyelőséggel, valamint a településen közszolgáltatást végző szervezetekkel.
7. Elősegíti és figyelemmel kíséri a környezetvédelemről és hulladékgazdálkodásról szóló törvény és rendeletek hatályosulását.
8. Figyelemmel kíséri a településfejlesztési koncepció és a gazdasági program szerinti működést.